Empirekvartalet
Store norske leksikon,Kunst og estetikk,Arkitektur og landskap,Arkitekturhistorie,Klassisisme i arkitekturhistorien
Empirekvartalet var en bebyggelse i Oslo bestående av fire bygninger, tre murbygninger og en trebygning, i kvartalet mellom Akersgata, Apotekergata, Grubbegata og Hospitalsgata i Oslo, oppført av arkitektene Christian H. Grosch og J. R. Pousette i første halvdel av 1800-tallet i tidens empirestil.
Bygningene huset Rikshospitalet i 1826–1883, deretter offentlige kontorer. Størstedelen av anlegget ble revet i 1954 for å gi plass til den nye regjeringsbygningen, tross heftig motstand fra de antikvariske myndigheters side.I 1962 ble den siste av bygningene, det gamle militærhospitalet, en laftet tømmerbygning, revet for blant annet å gi plass til Y-blokken. Etter å ha vært lagret i cirka 20 år ble Militærhospitalet gjenreist ved Grev Wedels plass i Oslo 1983. Les mer i Store norske leksikon Regjeringskvartalet arkitektur i Norge